**ΕΡΩΤΗΣΕΙΣ ΕΠΑΝΑΛΗΨΗΣ (ΣΩΣΤΟ –ΛΑΘΟΣ) ΓΙΑ ΤΗΝ ΙΣΤΟΡΙΑ Β’ ΓΥΜΝΑΣΙΟΥ**

 **ΚΑΘΗΓΗΤΡΙΑ: ΚΑΛΑΜΠΟΚΗ ΣΤΑΜΑΤΙΝΑ**

 **Σωστό ή λάθος; (Οι απαντήσεις βρίσκονται είτε στο βιβλίο είτε στα φύλλα εργασίας)**

1. ΑΠΟ ΤΗ ΡΩΜΗ ΣΤΗ ΝΕΑ ΡΩΜΗ. (σελ: 7-8-9)

α) Η Κωνσταντινούπολη χτίστηκε με ρυμοτομικό σχέδιο τέτοιο που να θυμίζει τη Ρώμη.

β) Οι διωγμοί εναντίον των Χριστιανών έπαψαν εντελώς με το διάταγμα των Μεδιολάνων.

γ) Η Σύνοδος της Νίκαιας ονομάστηκε Οικουμενική επειδή σε αυτήν έλαβαν μέρος αντιπρόσωποι απ’ όλα τα μέρη του κόσμου.

 2. Ο ΙΟΥΣΤΙΝΙΑΝΟΣ ΚΑΙ ΤΟ ΕΡΓΟ ΤΟΥ (σελ: 16-17-18)

α) Οι πόλεμοι του Ιουστινιανού στη Δύση είχαν ολέθριες συνέπειες για την εδαφική ακεραιότητα του κράτους επί των διαδόχων του.

β) Η απλή Βασιλική ήταν περίκεντρο κτίριο.

γ) Ο Πανδέκτης ήταν εγχειρίδιο για τους αρχάριους σπουδαστές.

 3. Ο ΗΡΑΚΛΕΙΟΣ ΚΑΙ Η ΔΥΝΑΣΤΕΙΑ ΤΟΥ (σελ: 19-20)

α) Οι εκστρατείες του Ηρακλείου είχαν έντονο θρησκευτικό χαρακτήρα.

β) Οι στρατιωτικές επιτυχίες του Ηρακλείου είχαν διάρκεια.

γ) Ο Θεματικός στρατός ήταν κατά κάποιο τρόπο Εθνικός.

δ) Ο Ηράκλειος υιοθέτησε τον τίτλο «βασιλεύς».

4. ΟΙ ΣΛΑΒΟΙ ΚΑΙ ΟΙ ΒΟΥΛΓΑΡΟΙ ΚΑΙ ΟΙ ΣΧΕΣΕΙΣ ΤΟΥΣ ΜΕ ΤΟ ΒΥΖΑΝΤΙΟ (σελ: 23-24)

α) Οι Σκλαβηνίες ήταν πολιτικά αυτόνομες νησίδες σλαβικού πληθυσμού.

β) Οι Σλάβοι εξελληνίστηκαν σε τρία στάδια.

γ) Ο Κωνσταντίνος ο Δ’ αναγνώρισε το νέο κράτος των Βουλγάρων παρέχοντάς τους ετήσιο φόρο.

5. Η ΕΞΑΠΛΩΣΗ ΤΩΝ ΑΡΑΒΩΝ (σελ: 26-27-28)

α) Οι συνέπειες των αραβικών κατακτήσεων ήταν σημαντικότατες για το Βυζάντιο.

β) Η αραβική επιθετικότητα έφτασε στο απόγειό της με την κατάκτηση της Κύπρου και της Ρόδου.

6. ΤΟ ΕΜΠΟΡΙΟ ΚΑΙ Ο ΠΟΛΙΤΙΣΜΟΣ ΤΟΥ ΙΣΛΑΜ (σελ: 29-30)

α) Στην αγορά της Κωνσταντινούπολης κατέληγε μεγάλο μέρος από τα είδη πολυτελείας που εμπορεύονταν οι Άραβες.

β) Τα έργα του Αριστοτέλη επηρέασαν αποφασιστικά τη σκέψη των Αράβων.

γ) Η Αιγυπτιακή δυναστεία των Φατιμιδών διευκόλυνε τους Άραβες στην ανάπτυξη του εμπορίου μέσω της Ερυθράς Θάλασσας.

δ) **Τέμενος** ήταν το ανάκτορο του Χαλίφη στη Δαμασκό.

7. Η ΔΙΑΜΟΡΦΩΣΗ ΤΗΣ ΜΕΣΑΙΩΝΙΚΗΣ ΕΛΛΗΝΙΚΗΣ ΒΥΖΑΝΤΙΝΗΣ ΑΥΤΟΚΡΑΤΟΡΙΑΣ

(σελ: 32-33)

α) Στα μέσα του 8ου αιώνα άρχισε η βυζαντινή αντεπίθεση στη Μικρά Ασία.

β) Η ανάπτυξη των θεματικών στρατών είχε ως συνέπειες να περιορισθούν οι μισθοφόροι και να κυριαρχήσει η μικρή και μεσαία αγροτική ιδιοκτησία.

γ) **Κακώσεις:** τολμηρά οικονομικά μέτρα επί Νικηφόρου Α’

8. Η ΜΕΤΑΒΑΤΙΚΗ ΕΠΟΧΗ : ΟΙ ΕΡΙΔΕΣ ΓΙΑ ΤΟ ΖΗΤΗΜΑ ΤΩΝ ΕΙΚΟΝΩΝ. (σελ: 34-35)

α) Σφοδρότερος πολέμιος της λατρείας των εικόνων ήταν ο Κωνσταντίνος Ε’.

β) Κατά την εικονομαχία η ενασχόληση με τα γράμματα τονώθηκε.

γ) Οι ανεικονικές αντιλήψεις επικρατούσαν στη Δύση.

8. Η ΒΑΣΙΛΕΙΑ ΤΟΥ ΜΙΧΑΗΛ Γ’ΚΑΙ Η ΑΥΓΗ ΤΗΣ ΝΕΑΣ ΕΠΟΧΗΣ

α) Η ανώτερη σχολή της Μαγναύρας ήταν το πρώτο πανεπιστημιακού επιπέδου ίδρυμα στη Κων/λη.

β) Ο σημαντικότερος λόγιος ήταν ο Φώτιος.

γ) Το έργο Μυριόβιβλος περιέχει αποσπάσματα από τη Βίβλο.

9. Η ΔΙΑΔΟΣΗ ΤΟΥ ΧΡΙΣΤΙΑΝΙΣΜΟΥ ΣΤΟΥΣ ΜΟΡΑΒΟΥΣ (Σλάβους)ΚΑΙ ΒΟΥΛΓΑΡΟΥΣ

α) Ο Ραστισλάβος ζήτησε από το Βυζάντιο ιεραπόστολους , για να διδάξουν στο λαό τον Χριστιανισμό (862/3).

β) Ο Μεθόδιος και ο Κωνσταντίνος οργάνωσαν την σλαβική εκκλησία.

γ) Με τη σύνοδο του 867 η εκκλησία της Βουλγαρίας υπάχθηκε οριστικά στη δικαιοδοσία του Πατριαρχείου Κωνσταντινούπολης.

10. Η ΙΔΡΥΣΗ, ΕΞΕΛΙΞΗ ΚΑΙ Ο ΕΚΧΡΙΣΤΙΑΝΙΣΜΟΣ ΤΟΥ ΡΩΣΙΚΟΥ ΚΡΑΤΟΥΣ ( σελ: 43-44)

α) Το νέο έθνος πήρε από τους Ρως το όνομα και τη κρατική οργάνωση και από τους Σλάβους τη γλώσσα και τη λαϊκή βάση.

β) Οι Ρώσοι βαπτίστηκαν ομαδικά (989)

11. ΟΙ ΕΞΕΛΙΞΕΙΣ ΣΤΗΝ ΟΙΚΟΝΟΜΙΑ ΚΑΙ ΤΗΝ ΚΟΙΝΩΝΙΑ (σελ: 48-49)

α) Οι πάροικοι ήταν καλλιεργητές που ήταν δεμένοι με τη γη ή είχαν προσωπική εξάρτηση από τους κυρίους τους.

β) Τα μεγάλα κτήματα ήταν ενιαίες εκτάσεις που τα καλλιεργούσαν οι πάροικοι.

γ) Οι έμποροι και οι βιοτέχνες ήταν οργανωμένοι σε συντεχνίες ή επαγγελματικά σωματεία.

δ) Το βυζαντινό εξωτερικό εμπόριο γνωρίζει συρρίκνωση τον 10ο αιώνα.

12. Η ΝΟΜΟΘΕΣΙΑ ΤΗΣ ΜΑΚΕΔΟΝΙΚΗΣ ΔΥΝΑΣΤΕΙΑΣ ΚΑΙ Η ΣΥΓΚΡΟΥΣΗ ΤΗΣ ΜΕ ΤΟΥΣ ΔΥΝΑΤΟΥΣ. (σελ: 50)

α) Οι Δυνατοί ήταν μεγάλοι γαιοκτήμονες.

β) Οι αυτοκράτορες προσπάθησαν με τις Νεαρές τους να προστατεύσουν την αγροτική κοινότητα και τους ελεύθερους καλλιεργητές.